Eva Gustavson

Eva Gustavson Lagreid (født 18. februar 1917 i Horten, død 10. februar 2009 i San Pedro i CaliforniaOpera News Online: Obituaries) var en norsk operasanger som sang mezzosopran. Hun var datter av fiolinisten og dirigenten Oscar Gustavson og ble selv utdannet danser, sanger og akrobat.

Under den andre verdenskrig mottok hun stipend som muliggjorde studier ved Operaen i Stockholm, og hun debuterte da i 1946. Oppmuntret av sin veileder Kirsten Flagstad studerte hun etter krigen  stemmebruk i Milano, og fikk etterhvert innpass i en rekke europeiske forestillinger av hennes signaturrolle som sigøyneren Carmen, først ved Nationaltheatret (1948), deretter ved operaen i Liège.

Av andre veiledere nevnes Signe Amundsen, Bokken Lasson og Andrjeva von Skilondz Soffi Schonning. Hun ble utpekt av Arturo Toscanini til rollen som den egyptiske Amneris i Aida (1949) og flyttet til vestkysten (1955) der hun ble professor i sang ved University of Southern California (1957–73). Gustavson sang under Igor Stravinskij i sin tid. Hun bodde i San Pedro i Los Angeles.

 Utgivelser 
 Stjerneskudd, fra Dovrehallen til Toscanini, til San Pedro (Dreyers forlag, 1982).  Selvbiografi, oversatt til engelsk.

 Premier 
 Kritikerprisen 1948 for Carmen ved Nationaltheatret.
 St. Olavsmedaljen 1977

 Referanser 

Kategori:Norske operasangere
Kategori:Mezzosopraner
Kategori:Norske musikkprofessorer
Kategori:Personer fra USA født i Norge
Kategori:Personer fra Horten kommune
Kategori:St. Olavsmedaljen